LidanRubinov/Halacha-QA huggingface dataset:
שאלה: כשרות עוגיות פפושדו: האם מותר לספרדים לאכול עוגיות מצה עשירה של חברת פפושדו ולסמוך על ההכשר שמופיע על האריזה כיוון שיש שמועות שזה ממש חמץ ואנו מבולבלים וחג שמח.
תשובה: ב"ה י"ד ניסן תשע"ב בכל ספק בכשרות של כל מוצר יש לפנות למשגיח או לרב נותן הכשרות. נותן הכשרות לעוגות הנ"ל הוא הרב אברהם יוסף שליט"א רבה של חולון. חג שמח שניזכה לאכול השנה מהזבחים והפסחים, הרב חגי בר-גיורא
שאלה: 4 כוסות לסוכרתיים: בעלי סוכרתי הנוטל אינסולין (גם לבבי, אחרי ניתוח מסתמים ומעקפים). מה המינימום הנדרש לשתייה כדי לצאת ידי חובת 4 כוסות?
תשובה: כל כוס צייכה להכיל 84 גרם יש לשתות רב כוס אם אסור לו יין מתוק ניתן לשתות יין יבש ומהול אותו במים בתנאי שיישאר טעם היין
שאלה: שתיית ארבע כוסות על ידי חולה סוכרת: האם יש עדיפות שחולה הסוכרת ישתה מעט מיץ ענבים או יין (אם כן - האם צריך דווקא רוב רביעית?), או עדיף שישתה חמר מדינה כשיעור? ב חג שמח
תשובה: ניתן לשתות יין יבש מהול במים בתנאי שטעם היין יישאר
שאלה: שימוש בצנצנות תבלינים בפסח: האם צנצנות זכוכית שהיו בשימוש לתבלינים בימות השנה יכולים להיות בשימוש בפסח, אם שמים את התבלינים הכשרים בתוך שקית, מבלי להגעיל את הכלי?
תשובה: אם התבלינים לא היו חריפים די בשטיפה אם הם היו חריפים להגעיל במים רותחים
שאלה: פרוש המשפט בהפטרה מיחזקאל: כבוד הרב בהפטרה ביחזקאל אומר הכתוב: "רב לכם נשיאי ישראל חמס ושד הסירו ומשפט וצדקה עשו הרימו גרשתיכם מעל עמי נאם ה' ". מה פרוש המילה "גרשתיכם" - האות "ש" היא ימנית או שמאלית - ומה פרוש המשפט?
תשובה: זהו "שין" ימנית מלשון גירושין והשלכה (מצודת ציון). וההסבר: ה' אמר כנגד מלכי יהודה שהיו אז קודם החורבן. זמן רב החזקתם בחמס ושוד, אתם ומלכי ישראל. הסירו את הגזל ועשו משפט וצדקה. סלקו מעל עם ישראל את המסים שאתם גורשים (משליכים) ומטילים עליהם. כך פירשו הרד"ק והמצודות. רש"י מסביר, שה' יוצא כנגד כך שהם גרשו את בני ישראל מנחלתם וגזלו אותם.
שאלה: הגעלת כלי כסף: כבוד הרב, האם יש למרק ולהבריק כלי כסף שהשחירו לפני הגעלתם או שאין זה נחשב חציצה כי אין בו ממש? ב מראש, פסח כשר ושמח.
תשובה: לא משנה
שאלה: אוכל לחתולים: לכבוד הרב, יש לנו בבית חתול עם המון רגישויות למזון, ויש לו אוכל מיוחד. הבעיה היא שבדקתי ואין אוכל כזה כשר לפסח, והאוכל שיש לנו הוא חמץ גמור. מה הרב מציע לעשות? רצינו למכור את האוכל לגוי והוא יבוא להאכיל את החתול, זה אפשרי, יש פתרון אחר? רבה
תשובה: ניתן למכור לגוי רק בתנאי שיקח את החתול לביתו ויאכילנו שם
שאלה: יחוד עם גיס: לכבוד הרב, אני נוסעת לאחותי הנשואה מידי פעם, ולפעמים יוצא שהיא שולחת בבוקר את הילדים לגן- כך שגיסי נשאר עדיין בבית. האם במקרה זה יש איסור של יחוד (לספרדים)? וחג פסח שמח!!
תשובה: אם לא נועלים את הדלת, גם אם היא סגורה, יש לסמוך על השיטות שזה אינו ייחוד. יש גם דעות, שאם אשתו של אדם נמצאת בתוך העיר ויכולה להגיע לבית זה מוציא מדין ייחוד. לומדים זאת מהדין בהלכה שאשה שבעלה בעיר ואדם מגיע אליה לבית אין בזה דין ייחוד כי אימת בעלה עליה. וישנם הרבה שסוברים שקיים אותו הדין גם לגבי הבעל שבבית. בכל מקרה, כאשר לא נועלים את הדלת, לא להחמיר.
שאלה: שמירת פסח שומרת מעבירה: וחג כשר ושמח. מביאים שמי שנזהר בפסח בחמץ אפילו במשהו מסייעים בידו שלא יחטא במשך השנה. שאלתי הפוכה. אם חטאתי לצערי במשך השנה זה אומר שלא שמרתי מספיק טוב את פסח? או כמו שמישהו שאל אותי בהמשך לזה האם מי שלא שומר בפסח ח"ו יסייעו בידו לעבור עבירה? וחג שמח!!
תשובה: שמירה מחמץ בפסח אפילו מכלשהו מעידה על יחס ונכונות למאמץ לכל דבר שבקדושה ומתוך כך יש להניח שישתדל להזהר מכל עבירה ובדבר שלא ידוע לו יסייעוהו מן השמים. לעומת זאת, מי שמקל ראש בשאר עבירות מסתבר שהוא מקל גם באיסור חמץ כי למה יזהר בו והוא רגיל בו כל השנה, ובעבירות שקשה לו הוא לא נזהר ולכן לא יזכה לעזרה מיוחדת להינצל מעבירות שהוא מזלזל בחומרתם.
שאלה: שוכר שעזב את הדירה לאחר התאריך: השכרתי דירה לאדם לשנה. הוא גר בה עד סוף השנה והמשיך לגור עוד כמה ימים אחר תאריך סוף השנה. רק לאחר הימים הנוספים הללו הוא הודיע לי שהוא מעוניין לעזוב בסוף החודש. בחוזה כתוב שאם השוכר מעוניין לעזוב באמצע השנה צריך הוא להביא שוכר אחר תחתיו. ולעניין, השוכר שלי המשיך לגור לאחר סוף השנה בלא לשאול אותי, ומכך הבנתי שהוא מעוניין להישאר שנה נוספת. האם הודעת עזיבתו רק לאחר הימים הנוספים תחשב כהודעה באמצע שנה (המחייבת אותו לדאוג לשוכר אחר)? ומכך האם הוא מחוייב לשלם לי על הזמן שבו אין לי דייר?
תשובה: זו שאלה שצריך לשמוע את שני הצדדים. באופן כללי, נראה שיש צדק בטענתך אך עליכם לפנות יחד לדין תורה בבית דין.
שאלה: צלחת מיקרוגל: בעבר חשבנו שניתן להגעיל את הצלחת של המיקרוגל ע"י החלפת המים שלושה ימים, למעשה כבר שנתיים אנחנו מגעילים ברותחים, מה דין הכלים שהיו במיקרו (לא יודעים איזה כלי היה ואיזה לא) בפסח?
תשובה: הם כשרים העיקר הואל עטוף את המזון בשתי עטיפות
שאלה: טומאה וטהרה במי נטילת ידיים: בהמשך לשאלתי רציתי לדעת, האם מותר ליטול ידיים על כלים וכדומה, לאחר הקימה בבוקר או לאחר השירותים? אשמח אם הרב יוכל בנוסף להפנות אותי למקורות. השאלה נשאלה בהמשך לשאלה "טומאה וטהרה במי נטילת הידיים"
תשובה: צריך להיזהר שלא להשתמש בכלים אלו עם מי הנטילה שבתוכם, שכן מי הנטילה אסורים בשימוש, אלא יש לשוטפם ולהשתמש בהם. דין זה הוא בעיקר בנטילת ידיים של שחרית ומספק ראוי להקפיד גם במים שנוטל בהם ידיו אחרי שינת צהריים.
שאלה: קידוש בשבת ואכילת מצה בליל הסדר: 1. האם אשה אחרי שהתפללה שחרית (של שבת) ורוצה אך ורק לשתות, האם צריכה לעשות קידוש? 2.מי שיש לו בעיה רפואית לאכול מצה, האם יש תחליף לאכילת המצה בליל הסדר?
תשובה: 1. עליה לעשדות קידוש 2. יש מצות מיוחדות משבולת שועל
שאלה: חשש חמץ: אני חושש שכאשר הכנסתי לתנור את אחת הפשטידות המיועדות לפסח עפה חתיכת קונפלקס מהפה שלי לתוך הפשטידה אציין שמדובר שהקורנפלקס כבר היה מרוסק( נגוס) טוב -מה דין הפשטידה בפסח?
תשובה: תירס הוא קטנית לענין זה ותערובת קטנית אינה אוסרת
שאלה: כשרות לאוכלי קיטניות בסלט חצילים: לרב. רציתי לשאול אותך לגבי כשרות מוצר לאוכלי קטנית שביררתי. אנו כמובן אשכנזים ששומרים על מנהג הקטניות ללא כל החומרות שהרבנויות בשנים האחרונות מוסיפות. בסלט חצילים בטעם כבד של חברת שטראוס המשגיח, שדיברתי איתו אישית, אמר לי שכל הסלטים שמקבלים כשרות לפסח רק לאוכלי קטניות זה בגלל שמן הקנולה שמסיפים לו. כידוע זו חומרה שאנחנו גם בבית לא נוהגים. אנחנו מטגנים בפסח בשמן קנולה. עוד הוא אמר שבתבלינים יש בטוח קטניות שאנו גם נוהגים בהם איסור בפסח. הוא פירט לי למשל: כמון, חרדל. ביררתי לגבי כמות התבלינים שמכניסים למוצרים והוא אמר לי שמכניסים כ-2 ק"ג תבלינים, שלא בהכרח שכולם קטניות, לכמות של 300 ק"ג (כמובן שהמוצר שעכשיו במקרר, ולכן התערובת נעשתה לפני הפסח). כמובן שהקטניות בטלות ברוב. אבל הבעייה שעולה פה היא שהרי התבלינים כן נותנים טעם לשבח. האם בכל זאת הסלט כשר גם לאוכלי קטניות, בגלל שהקטניות בטלות ברוב בתערובות לחה שגם הרמ"א מסכים שאינה חוזרת ונעורת אם היה מדובר בחמץ, או שבגלל שהתבלינים כן נותנים טעם לשבח אז יש פה עניין להחמיר לאוכלי קטניות. וחג פסח שמח!
תשובה: תערובת קטניות מותרת
שאלה: תרופה ללא כשרות לפסח לדלקת: הרב. לבתי בת ה-6 יש דלקת בשתן. הרופא נתן תרופה ואמר שאין עליה כשרות לפסח וזה מה שיש לו. הוא עוד אומר שאם לא נקח אותה הדלקת עלולה לעבור לכליות ואז צריך כבר ללכת למיון. האם מותר לקחת את התרופה או לא? יצויין שהתרופה היא סירופ שיש לו טעם טעים.
תשובה: עלה ליטול את התרופה אך נסו לברר אולי אפשר לתת כדור במוקם סירופ נדמה לי שאפשר למצוא מינון מתאים של הכדור המתאים לה ולמהול אותו במי סוכר התיעצו עם רוקח מוסמך
שאלה: רמקולים ברחובות: לכבוד הרב האם מותר על פי דין להסתובב עם מכונית ורמקולים במקום ציבורי למטרות פירסומת וכד, בזמן שידוע שהדבר מפריע לחלק מן הציבור (מיעוטו או רובו)? האם יש חילוק בזה בין הודעות על הלוויות ועניני צדקה לענינים עסקיים? ב מראש
תשובה: בעניינים כאלו יש לנהוג עפ"י המקובל באיזור המגורים בו נמצאים. אם מקובל באותו איזור להכריז הודעות שונות, אפשר לנהוג כך. אם באותו מקום לא מקובל להכריז הודעות כאלו, אין לעשות כן. כמו"כ, אין חילוק בין הודעות בענייני הלוויות וכד' להודעות אחרות, הכל כפי מנהג המקום.
שאלה: כלפי מי צריך להיות עניו: רציתי לשאול על שתי משניות בפרקי אבות. "עקביא בן מהללאל אומר הסתכל בשלושה דברים דע מאין באת מטפה סרוחה" - ופירשו המפרשים, ביניהם הרמב"ם, שזה כנגד הגאווה. וכן "רבי לויטאס אומר: הוי שפל רוח מאד מאד שתקות אנוש רימה", גם כן על הענווה ונגד הגאווה. האם ענין הגאווה והענווה היא כלפי ה' יתברך או כלפי בני אדם? כי אם כלפי בני אדם, הרי כולם מטפה סרוחה וכולם תקותם רמה אז למה שאדם יהיה עניו כלפי אחרים מפני 2 סיבות אלו השנויות במשניות אלו?
תשובה: ברור שעיקר הגאווה הוא בין אדם לחבירו, כי מי שמכיר את הבורא בגדלותו יודע שהוא כתולעת קטנה באדמה ולא ירים ראש ביודעו כמה גדול מי שרואה אותו וצופה במעשיו ובמחשבותיו כל רגע. אמנם גם המתנשא כנגד חבירו אם יבין מאין בא הוא ומה יהיה בסופו לא יתגאה על חבירו לא בכבוד ולא ביחס משפחתו כי גם הוא בא מטיפה סרוחה וכל כבודו ישכון לעפר וכל עושרו ישאר לאחרים, אם כן במה יתגאה.
שאלה: הדלקת נרות שבת: 1. אחרי שאם הבית מדליקה נרות שבת (כמובן לפני כניסת שבת), היא קיבלה עליה את השבת ואינה יכולה עוד לעשות מלאכת שבת? 2. אחרי שאם הבית מדליקה נרות שבת, לפני כניסת שבת- שאר בני הבית יכולים לעשות עדיין מלאכה עד כניסת השבת? 3. אחרי שאם הבית מדליקה נרות שבת, לפני כניסת שבת- אם הבית יכולה לבקש מאחד מבני הבית לעשות איזשהי מלאכה ששכחה לעשות? 4. הבנתי לאחרונה שבני ספרד מברכים ורק לאחר מכן מדליקים נר שבת, אני ספרדייה ומאז ומתמיד נהגתי הפוך משום מה, כבני אשכנז. האם עליי לשנות את מנהגי או שניתן להישאר במה שהורגלתי? 5. קראתי במקור מסוים שלאחר אמירת הברכה השבת חלה על המברכת ואינה יכולה לעשות עוד מלאכה וכן להדליק נרות, אז כיצד בנות ספרד מברכות ואחרי זה מדליקות? 6. אני רווקה שגרה בבית הוריי, האם אני יכולה לברך ולהדליק בנפרד מאמי או שמא עליי לא לברך ורק לשמוע את ברכתה ולומר אמן? במידה וזו האפשרות השנייה- מהו סדר ההדלקה והברכה עם אמי? 7. האם ניתן לכבות את הגפרור או להניח אותו שיכבה לבד? המון המון
תשובה: 1. כן. 2. הבנות לא, כיון שקבלת האם תופסת לגביהן. הבנים יכולים כיון שהם מקבלים שבת בבית הכנסת. 3. מבן כן, מבת לא. 4. ניתן להישאר כיון שהרבה פוסקים ספרדים פסקו להדליק ואחר כך לברך, וכך נהגו רבים מהספרדים. 5. המקור הזה דעתו כדעת אלו המדליקים ואחר מברכים. 6. עדיף שאמך תדליק ואחר כך תברך ואת תסמכי על הדלקתה. 7. עדיף להניח במקום בטוח שיכבה לבד.
שאלה: עבודה באבטחה בשבת: אני מתחיל לעבוד בקרוב במערך האבטחה של שדה התעופה בן גוריון.כחלק מהתחייבותי לעבודה עליי לעבוד כמה משמרות בשבוע כאשר אחת מהן צריכה להיות בסופ"ש. כמובן שאני מנסה לעבוד במשמרות שנגמרות לפני כניסת השבת ומתחילות אחריה אך לפעמים זה לא אפשרי. שאלותיי הן אלה: 1) האם מותר לי לעבוד בשבת? מה הדין לגבי משמרת שחלק ממנה מתבצע בשבת וחלק בשעות חול? 2) האם מותר לי לנסוע עם נהג גוי לעבודה? ועם נהג יהודי? (אני מניח שלא)
תשובה: שאלתך עקרונית, מחד זהו פיקוח נפש, במיוחד שיש ילדים ותינוקות שאינם אשמים. מאידך, זהו פיקוח נפש אשר אינו מחוייב המציאות ופוגע בצביונה של מדינת ישראל. מדוע אתה צריך לחטוא ולפגוע בשבת ולהיות שותף למעשה שכזה? לכן, הנך צריך לעשות את כל המאמצים לא לעשות משמרות בשבת והיית צריך לסכם זאת מראש!!! לעצם שאלתך שהיא רק לגבי הנסיעה לנתב"ג (האם אין פעילות אבטחה שנדרש לחלל שבת?). בעדיפות שניה לעשות משמרות למשך כל השבת, עם שעות מנוחה נדרשות שיתקיימו בנמל. אפשרות שלישית, שדינך כדין רופאים ואחיות אשר מותר להם לנסוע לבית החולים עם נהג אינו יהודי. וכן הסכים עימי הגר"ד ליאור שליט"א
שאלה: קטניות לאשכנזי: מה הדין לגבי פריכיות אורז לאשכנזי?האם זה נחשב תערובת קטניות ולכן מותר או אורז ולכן קטניות ואסור לאשכנזי?
תשובה: לא! הן קטניות ממש! רק תערובת שמן וכדו' נחשבת לתערובת מותרת
שאלה: ספק לתיתה: רכשתי בעבר כמות גדולה של דגנים, ונותר לי מהם (חיטה, גריסים, שיבולת שועל (קוואקר) וסובין חיטה). ניסיתי לברר אם הם חייבים בביעור, ונאמר לי שיש לבדוק אם נלתתו. מהחנות בה נרכשו המוצרים נאמר לי שהם אינם יכולים לברר זאת, ומספק הם מעדיפים לומר שהכל חמץ. האם עלי לבער את הכל (אני מעדיף לא למכור חמץ גמור)? פסח כשר ושמח
תשובה: השג את "עולם קטן" של השבת האחרונה יש שם פירוט של המוצרים שהזכרת
שאלה: מכירת חמץ שנשלח באונייה: נסעתי לחו ל ושלחתי את תכולת הבית בקונטיינר. בגלל עיכובים שונים לא הגיע הקונטיינר ליעד. היתכן שלפני פסח יהיה בנמל והתהליך לשחררו יהיה באמצע החג. מהחברה אמרו לנו שיש מקום להעביר את הדברים לבתינו בחול המועד. השאלות: 1. איך אני מוכר את החמץ (חמץ או כלים בכלל) הנמצא שם (באוניה ו או בנמל)? 2. אני יוכל לקבל את הדברים, לאחסן אותם בבית ולפתוח את הארגזים אחרי החג? חג הפסח כשר ושמח!
תשובה: דחה את קבלת הסחורה עד אחרי החג כלעוד לא קבלת אותה היא אינה באחריותך
שאלה: אורך תספורת ופאות: רציתי לדעת מה האורך המינימלי של תספורת שמותרת ע"פ ההלכה ועד איפה צריך להשאיר פאות (עד לתחילת העצם תנוך האוזן וכדו )? מראש השאלה נשאלה בהמשך לשאלה "הלכות תספורת ובל תקיף"
תשובה: הרמב"ם כותב שבפיאה צריך להשאיר לפחות 40 שערות מהמקום במצח בו השערות מתחילות לגדול כלפי מטה ועד קרוב לאוזן. יש כמה דיעות מהו האורך המינימאלי שצריך להשאיר כדי שלא לעבור על הקפת הראש. תשאיר לפחות 4 מ"מ.
שאלה: בנושא שני כיסויים לתשמיש קדושה: האם הכיסוי לחציצה צריך להיות בר קיימא או שגם דבר ארעי ומתכלה נחשב כחציצה? לדוג : נייר טישו וכד הרי הם ארעיים ומתכלים. האם זה משנה אם הם בעלי שכבה כפולה או לא? מראש. השאלה נשאלה בהמשך לשאלה "שני כיסויים לתשמישי קדושה"
תשובה: מספיק גם נייר וטישו.
שאלה: עבודה בחול המועד פסח : לרבנים. אני עובד בחברה ללימודי הייטק. המקום במהלך השנה אינו שומר כשרות כמו כן אני מבין הדתיים הבודדים מתוך מאות עובדים. המקום כמעט ולא מזוהה עם דת. מה שקרה זה שהחברה עובדת כרגיל בחול המועד. הסברתי להם שמבחינת ההלכה עדיף שאני לא יעבוד אך עדיין למרות אילוצי מערכת אני נאלץ לעבוד יום אחד בחוה"מ. שאלתי היא כזו- בכל המשרדים ובמטבחון ובשאר המקומות פזורים חמץ ברור כמו כן המשרדים הינם שקופים מכיוון שרוב העבודה היא פרונטלית מול לקוחות. אז לכל אחד יש בחדר עוגיות ומיני חמץ לרוב. האם זו בעיה ללכת לעבוד שם בגלל איסור "בל יראה ובל ימצא". ניסתי לרמוז לקולגות שלי שיצניעו את החמץ ( בירות,עוגיות,שוקלדים) אך נענתי בשלילה ובוז. מה עליי לעשות?!
תשובה: אין איסור לראות חמץ אסור שהחמץ יחיה ברשותך ובאחריותך
שאלה: למידת "הלכה ברורה": אני לומד גם רי העיון וגם רי הבקיאות מגמרא של הוצאת מכון הלכה ברורה ובירור הלכה, מתוך אידאל של למידת התורה לאסוקי שמעתתא אליבא דהלכתא, ע"פ השיטה של מרן הרב קוק זצ"ל. רציתי להתיעץ עם הרב - הסטטוס עכשיו הוא שאני לומד בעיון בנוסף לכל המפרשים ופשט הגמ גם את חלק ההלכה ברורה וגם את חלק הבירור הלכה, ואילו בבקיאות אני לומד רק את הלכה ברורה. האם להמשיך כך? האם כדאי להתחיל ללמוד גם בבקיאות בירור הלכה? אני בחור בכיתה ט, ודי קשה לי להספיק את כל הכמות הגדולה של הבקיאות.
תשובה: בבקיאות העיקר לדעת את הגמ'. לא כדאי ללמוד בירור הלכה.
שאלה: כיצד לגנוז קופסאות לתפילין: כיצד יש לגנוז את קופסאות התפילין שהתבלו - דווקא בקבורה, כמו ספרי קודש עם פסוקים ושמות ה, או שאפשר גם לזרוק לפח בצורה מכובדת (בתוך שקית או שתים)? השאלה נשאלה בהמשך לשאלה "גניזת קופסאות תפילין ושקית התפילין"
תשובה: נדרש לגנזם, אסור לזורקם לאשפה בשום צורה.
שאלה: תרומות ומעשרות משיח לואיזה: הרב, יש לי בגינה שיח של לואיזה. רציתי לדעת מה הדין לגבי תרומות ומעשרות בין אם אני קוטף קצת עלים (3-6 עלים) לבין אם אני קוטף כמות של עלים.
תשובה: וברכת ד' מלואיזה יש להפריש ללא ברכה. ההפרשה היא בכל כמות הנלקטת. אם הדבר קשה אפשר להפריש מראש על שבוע של גידול. עיין במשפט כהן סי' לו מופיע נוסח להפרשה עתידית. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: תפילות בשביעי של פסח: 1)האם בשביעי של פסח מותר להתפלל ערבית של חג כבר בפלג המנחה? 2)אם כן אז מה לומר בברכת המזון? 3)האם במוצאי שביעי של פסח שזה ליל שבת פרשת שמיני מותר להתפלל ערבית של שבת כבר בפלג המנחה? 4)אם כן אז מה לומר בברכת המזון אם מסיימים את הסעודה לפני השקיעה? כי לפני השקיעה זה עדיין חג 5)האם בחג הפסח עצמו מותר להתפלל ערבית של חג(שהשנה זה גם ערבית של שבת) בפלג המנחה? 6)האם בתשובות לשאלה 1,לשאלה 2,לשאלה 3,לשאלה 4 ולשאלה 5 יש הבדל בין אשכנזים לספרדים ובין אשכנזים לאשכנזים חסידיים? אשמח לקבל תשובות כמה שיותר מהר ושיהיה לכם פסח כשר ושמח
תשובה: מותר להתפלל ערבית מפלג המנחה, ובמקרה זה יש לברך על פי הנוסח של היום הבא (משנה ברורה סי' קפח ס"ק לב). ואפרט לפי שאלותיך: 1. מותר. אך יש לומר ספירת העומר עם הציבור ללא ברכה, ולהתנות שאם יזכור ויברך לאחר צאת הכוכבים כוונתו לא לצאת בספירה זו, ולאחר צאת הכוכבים ישוב ויספור מכיוון שעלולים לשכוח טוב שלפחות סוף תפילת הציבור תהא בצאת הכוכבים וכך יספרו בזמן, אך אם יש סיבה מיוחדת וצריכים להתפלל קודם מותר. 2. יש לומר הנוסח של יו"ט. 3. מותר כנ"ל. 4. יש לומר הנוסח של שבת. 5. מותר, אך יש להתחיל קידוש רק לאחר צאת הכוכבים משום שכוס הקידוש היא אחת מארבע כוסות ויש לשתותן רק לאחר צאת הכוכבים.
שאלה: התרת נדרים לקטניות: אני ספרדי שנהגתי בבית הוריי לא לאכול קטניות בפסח וכן לא לאכול מצה שרויה (למרות שהוריי נהגו בזה היתר). השאלה היא האם כדי לאכול קטניות ושרויה בפסח צריך אני לעשות התרת נדרים (למרות שאני ספרדי), וא"כ מה הנוסח בדיוק?
תשובה: אתה לא צריך לעשות התרת נדרים אם אמרת בערב ראש השנה כשל מה שתנהג לא יהיה נדר.
שאלה: מצה עשירה ושרויה: אנו אשכנזים ורציתי לשאול: 1. האם בערב החג (לפני כניסתו) מותר לאכול מצה עשירה? 2. בעלי שומר שרויה (שאר בני המשפחה לא, ואין מצב שנשמור!) האם עלי להפריש לו מהמרק לפני שאני מבשלת את הקניידאלך? וברכת חג שמח
תשובה: 1. אין לאכול מצה עשירה מזמן איסור אכילת חמץ. 2. כן.
שאלה: אכילת הפירורים של בדיקת חמץ: האם מותר לאכול אחר הבדיקה את הפירורים שמפזרים לפני בדיקת חמץ כדי שלא תהא הברכה לבטלה או שאת הפירורים הנ"ל יש לבער?
תשובה: נוהגים לבער אותם.
שאלה: ערב פסח וליל הסדר בשבת: ב"ה א. שמעתי שיש איסור לאכול למשך זמן מסוים לפני הסדר. האם זה נכון? ואם כן - כמה זמן לפני כניסת החג (והשנה גם שבת) אסור לאכול? (אני לא מתכוון לתענית בכורות). ב. השנה ליל הסדר הוא גם ליל שבת - האם שרים " עליכם" ו"אשת חיל" לפני שמתחילים את הסדר? (אם זה תלוי במנהג - אנו אשכנזים ומתפללים בנוסח ספרד). שבת וחג שמח,
תשובה: א. משעה עשירית זמנית, כיום בערך משעה 17:00. ב. לא נוהגים, בכדי להזדרז בעריכת הסדר.
שאלה: הכשרת מיקרוגל בפסח דחוף מאוד!!!!: ניקיתי את המיקרוגל ביום חמישי בבוקר ע"מ להכשירו ובלילה ביום חמישי השתמשו במיקרוגל לחמץ האם יש אפשרות בכל זאת להכשיר מחר ואם לא האם יש אפשרות להכשירו בחול המועד?
תשובה: אם השתמשו לחמץ ממש, נראה שעדיף שלא להכשיר לפסח. אי אפשר להכשיר בחול המועד.
שאלה: שבת פלטה : זוהי שאלה דחופה ללפני כניסת שבת מחר. אנחנו בבית החלטנו לשמור שבת כהלכה וגם באים אלינו דתיים לשבת. השאלה מורכבת משני חלקים: א. הפלטה היא קצת כמו כריים חשמליים כלומר ניתן לווסת את החום האם זה בעייתי למרות שלא נשתמש בויסות? ב. האם צריך להניח משהו מפריד בין הפלטה לשיש או בין הפלטה לסירים? וחג שמח!
תשובה: א. יש לכסות את הכפתורים כך שלא יוכלו לשנות את המצב בשבת. ב. בין הפלטה לשיש, רק אם יש חשש שמשהו ישרף. בין הפלטה לסירים, בליל שבת אין צורך (יש להרתיח את הסירים לפני שבת). בבוקר צריך אבל אפשר להניח רק אוכל ללא רוטב שמבושל לגמרי. עם מדובר על סוג כמו כירה חשמלית ממש, יש לה דין של אש גלויה.
שאלה: חוברות למכירה שהחלטתי לחלק בחינם: הדפסתי כמה הגדות לפסח, ומכרתי בכולל כל אחת בעשר שקל. ראיתי שרק שני אנשים קונים, הורדתי את המחיר לחמש שקל ואח"כ החלטתי שאתן בחינם, ונתתי לכמה אנשים בחינם. השארתי את ההגדות על השולחן, ונסעתי הביתה. למחרת אומר לי חבר אחד מאלה שקנה בעשר שקל: היה כאן אברך שמצא חן בעיניו ההגדה, ושאל עליה, ואמרתי לו שהיא עולה עשר שקל, ומכרתי לו בעשר שקל, הא לך את העשר שקל. הסתפקתי: הם כיון שהיה בדעתי לתת בחינם את ההגדות, אני צריך לברר מי היה אותו אברך, ולהודיע לו על כך או לא?
תשובה: ראוי לברר, אולם בתנאי שזה לא עולה לך למעלה מעשר שקל.
שאלה: מסחר אלקטרוני בחול המועד: לכבוד הרב, האם יש בעיה עם מסחר אלקטרוני (חנות באינטרנט לדוג ) שכל המכירה מתנהלת עצמאית (טייס אוטומטי) בחול המועד?
תשובה: מסחר אסור גם באינטרנט
שאלה: המשך לחיתוך ציצית: אם חתכתי כבר עם סכין בטעות האם הציצית נפסלת בדיעבד? השאלה נשאלה בהמשך לשאלה "גזירת חוטי הציצית"
תשובה: לא.
שאלה: יין לספרדים: באלו יינות ומיץ ענבים יש רוב יין?
תשובה: בכל מיץ הענבים והיין המיוצרים בארץ ביקבים הידועים יש רוב מיץ ענבים יין. חג שמח הרב חגי בר גיורא
שאלה: מה הסכום הנצרך לביעור מעשרות: מה הסכום הנצרך לביעור מעשרות?
תשובה: וברכת ד' צריך לחלל את כל המטבעות על פרוטה שהיא למעלה מ 12 אגו'. ואותה יש לבער. יש מקפידים על ג' מטבעות, מועדים לשמחה יהודה הלוי עמיחי מכון התורה והארץ כפר דרום אשקלון
שאלה: סכום ביעור מעשרות?: על איזה סכום צריך לפדות מעשר שני ונטע רבעי עבור ביעור מעשרות?
תשובה: ב"ה י"ד ניסן תשע"ב יש לפדות את המעשר השני ונטע רבעי על פרוטה. שווי הפרוטה הוא 1 40 גרם כסף. שווי גרם כסף לערב פסח תשע"ב הוא 3.819 ש"ח לכן יש לפדות על מטבע של 10 אגורות. זמן ביעור המעשרות הוא לפי המשנה בערב פסח של השנה הרביעית והשביעית ולפי גירסת הרמב"ם הוא בערב שביעי של פסח. חג שמח הרב חגי בר גיורא
שאלה: על איזה יין ומיץ ענבים מותר לספרדים לברך?: שמעתי מכמה רבנים שעל חלק מסוגי היין ומיץ ענבים יש לברך: שהכל ולא בורא פרי הגפן האם זה נכון?
תשובה: ב"ה י"ד ניסן תשע"ב מעיקר הדין על פי הרמ"א מספיק שישית יין בתנאי שמורגש טעם היין ועל פי השו"ע מספיר רביעית יין. אולם בגלל שהיינות חלשים מצריכים היום רוב יין כדי לברך: בורא פרי הגפן. על בדיקה שעשיתי בכל היקבים על פי דברי המשגיחים והייננים יש רוב יין מיץ ענבים בכל הייינות מיץ ענבים לכן על כולם יש לברך בורא פרי הגפן. חג שמח הרב חגי בר גיורא
שאלה: האם פירות וירקות שהיו בביתי לפני החג נחשבים כשרים לפסח: האם פירות וירקות שהיו בביתי לפני החג נחשבים כשרים לפסח? מראש
תשובה: כן, אלא אם כן יש חשש שנשפך עליהם דבר חמץ. כמו כן, יחש לנקותם היטב לפני הפסח. אם הם היו במטבח במקום שייתכן שיגע בהם חמץ, כדאי להשאיר אותם לאחרי הפסח.
שאלה: לשטוף כלים בשבת על מנת לסדר את הבית: אנחנו בבית מתייחסים לניקוי הכלים כצורך סידור השולחן וסידור הבית, זה צורך אותו יום. האם מותר לשטוף את הכלים לאחר הסעודה? למותר לציין שאי שטיפת הכלים יגרום לחוסר בעונג השבת. השאלה נשאלה בהמשך לשאלה "שאלות על הכנה מקודש לחול"
תשובה: בהלכה מוזכר שכאשר לא ישתמשו שוב בכלים המלוכלכים בשבת, אסור לשטוף אותם. אם יש מקרה חריג, של אישה שעצם הדבר שיש כלים לא שטופים זה מפריע לה את מנוחת הנפש והיא סובלת מזה, יהיה מותר לה לשטוף. אבל באופן כללי, מותר לשים בתוך גיגית עם מים כדי שלא יהיו ריחות אך לא לשטוף, כיוון שזה לא לצורך השבת.
שאלה: חלה שהתערבבה: לכבוד הרב. בהמשך לשאלתי. המצות היו של מבוגרים שאפו אותן לליל הסדר. הילדים נטלו לידיהם את החלה שהתערבבה עם מצות הספק שהונחו בצד, אותן רצו לאכול לאחר הפרשת החלה, ולא היו בחבילה של מצות המצווה. וחג שמח השאלה נשאלה בהמשך לשאלה "חלה שהתערבבה"
תשובה: וברכת ד' אם אכלו את החלה, אין אפשרות לתקן, אבל המצות הופרשו כדין אלא שאסור היה לאכול אלא לשרוף וכאן שרפו, ועל כן אין אפשרות לתקן. אם לא נאכלה החלה ישרפוה כעת. ואם איננה ידועה ישרופו את כל התערובת. חג כשר ושמח יהודה הלוי עמיחי מכון התורה והארץ כפר דרום אשקלון
שאלה: ברכת תפילין: הבנתי שמותר להניח תפילין עד שקיעת השמש. אם מניחים בבוקר אז צריך להתפלל שחרית, אך מה מתפללים אם מניחים תפילין מאוחר יותר, רק שמע ישראל?
תשובה: מי שלא התפלל בבוקר, ראוי שיאמר את קריאת שמע ללא ברכות כשמניח תפילין. אם כבר התפלל ולא היו לו תפילין, מספיק לומר איזו תפילה או פרק תהילים וכדאי גם להתפלל איתם תפילת מנחה.
שאלה: כמה קנים למנורת המקדש: ראיתי כתוב 3 קנים מכל צד. קרי: סה"כ 6. אם כך מדוע ראיתי בכל מיני מקומות כתוב 7?
תשובה: ומועדים לשמחה, קני המנורה היו 3 מכל צד של הקנה האמצעי, כך שסה"כ היו 7 קנים. הרב עזרא כהן
שאלה: להסתפר בימי הספירה לכבוד חתונה: האם מותר לאב הכלה להסתפר ולהתגלח לכבוד חתונת בתו שתחול ביום י"ז באייר, אור לל"ג בעומר (הלילה של המדורות)? ואם כן, מתי?
תשובה: החתונה תיערך מן הסתם בלילה אחרי צאה"כ הוא יוכל להתגלח מיד עם השקיעה לפני התתונה
שאלה: מציאת סוכריות חמץ בפסח: הרב, מצאתי חמץ (סוכריות מציצה) בתא שלי בביהכ"ס, האם הוא נחשב ברשותי? האם עליי לבער זאת, האם זה כלול בביטול והאם אני מתחייב בזה?
תשובה: התא הוא באחריותך אם הסוכריות חמץ יש לשורפן בהקדם אם רק אינן כשרות הצנע אותן
שאלה: בטל בשישים וקריאת ההגדה: יש לי כמה שאלות על פסח: 1.מה המשמעות שדבר מסוים בטל בשישים לדוגמא חמץ בטל בשישים בתבשיל מסוים? 2.האם אני יוצא ידי חובת קריאת ההגדה ר פסח, כאשר יש מישהו שקורא את ההגדה (אשר עדיין לא הגיע לגיל מצוות) בעוד שאני קורא את ההגדה בלחש (כי אני יודע שילד מתחת לגיל מצוות לא מוציא מחובת קריאת המגילה)?
תשובה: א. רוב האיסורים בתורה בטלים בשישים. כלומר אם התערב איסור בדבר מותר והמותר הוא פי שישים מהאיסור, האיסור נחשב כמבוטל והמאכל מותר באכילה. דוקא חמץ הוא איסור חמור יותר ואם התערב  בתוך חג הפסח  חמץ במאכל כשר לפסח הוא אינו בטל כלל וכל המאכל אסור באכילה. ב. אתה יוצא בדרך זו ידי חובה. אין חובה גמורה לומר את כל נוסח ההגדה, במקום צורך אפשר להסתפק בעיקר סיפור יציאת מצרים: השיעבוד, הגאולה והמצוות העיקריות: קרבן פסח, אכילת מצה ואכילת מרור. מועדים לשמחה